Diari Oficial de la Generalitat Valenciana


Sumari del DOGV 3926, del 26-01-2001 (2001/533)

Informació pública del programa per a la realització d'una actuació integrada a Castelló de la Plana.
-----------------------------------------------------------------------------------------------------

### Dades del document

Número de DOGV
:   3926

Data del DOGV
:   26-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/533


Organisme emissor
:   Jardines de Castalia, SA

Tipus de document
:   Anunci

Informació pública del programa per a la realització d'una actuació integrada a Castelló de la Plana. [2001/A533]
  
Jardines de Castalia, SA, promou un programa per a la realització d'una actuació integrada per al desenvolupament de les unitats d'execució 15-UE-R i 81-UE-R (antigues unitats d'execució 2 i 3) del PRI-21 del Pla General d'Ordenació Urbana de Castelló de la Plana.
  
En data 2 de gener de 2001, i mitjançant una instància subscrita per Luis Ignacio Fernández Sánchez, conseller delegat de Jardines de Castalia, SA, s'ha presentat davant de l'Ajuntament de Castelló de la Plana una alternativa tècnica de programa d'actuació integrada que inclou els documents següents: alternativa tècnica de programa i projecte d'urbanització del sector. La documentació que figura a les dependències municipals es denomina programa d'actuació integrada per al desenvolupament de les unitats d'execució 15-UE-R i 81-UE-R (antigues unitats d'execució 2 i 3) del PRI-21 del Pla General d'Ordenació Urbana de Castelló de la Plana, i ha sigut també protocol·litzada mitjançant una acta notarial, autoritzada pel notari Joaquín Serrano Yuste, amb oficina a Castelló de la Plana, plaça de Santa Clara, 12, 5.
  
Durant 20 dies hàbils comptadors des de la publicació d'aquest anunci en el Diari Oficial de la Generalitat Valenciana, qualsevol persona té dret a consultar l'esmentat projecte, siga a les dependències municipals o a l'esmentada Notaria, on es podrà obtenir una còpia de l'acta de protocol·lització d'aquest durant l'horari de 09.00 a 14.30 hores, de dilluns a divendres.
  
Així mateix, l'esmentat termini de 20 dies hàbils és hàbil per a la presentació, davant de l'Ajuntament, d'al·legacions i alternatives tècniques en competència amb l'originàriament formulada i, després de la seua conclusió, també es podran presentar durant cinc dies hàbils proposicions juridicoeconòmiques en competència amb la que dóna origen al procediment. Després de l'obertura de pliques, hi haurà un altre termini de 10 dies per a formular al·legacions.
  
Aquest anunci val, així mateix, per a efectuar-ne la notificació als titulars cadastrals de les parcel·les següents, que resulten desconeguts: parcel·les números 175, 176, 186 i 187 del polígon 18 del municipi de Castelló de la Plana, i les finques número 15 y 18 de la parcel·la cadastral 624 5045607 YK5279N, del mateix municipi. Tot això als efectes del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Cosa que es fa pública perquè se'n prenga coneixement i en compliment del que disposen els articles 46 i 48 de la vigent Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Aquest anunci s'ha publicat també en un diari no oficial.
  
Castelló de la Plana, 11 de gener de 2001.- Jardines de Castalia, SA (p. p.): Luis Ignacio Fernández Sánchez.